जिला बांदा, ब्लाॅक तिनदवारी, गांव खजुरी। हेंया के लोगन का आरोप है कि उनके गांव मा कूड़ा से भरी नाली जाम परी हैं। जेहिसे लोगन के घर का पानी रास्ता मा भरत है। यहै कारन है कि मच्छरन का प्रकोप बढ़त चला जात है।
धर्मराज, हरीलाल, रामरूप अउर राजू का कहब है कि हमरे गांव मा तीन महीना से सफाई नहीं भे आय। अगर कतौ सफाई कर्मी नाली के सफाई करत भी हैं तौ हमरे दुआरन के सउहैं कूड़ा का ढेर लगा देत हैं। वा कूड़ा बहुतै बदबू मारत है या कारन बीमारी फइलै का डेर बना रहत है अउर मच्छर भी बहुतै लागत हैं। हम लोगन का दुआरे मा बइठब मुश्किल होई जात है, पै सफाई कर्मी आपन मनमानी का काम करत है।
सफाई कर्मी मलखान यादव का कहब है कि मड़ई खुदै आपन दुआरन के सफाई नहीं चाहत आय। मैं रोजै सफाई करत हौं, पै मोर झूठ शिकायत करत रहत हैं।
रिपोर्टर – शिवदेवी
bho_Deva awa_Deva awa_Deva awa_Deva